Anv a zo eus Zandvoort abaoe 1100, pa oa anvet Sandevoerde (diwar sand a dalvez traezh ha voorde a dalvez roudour). Betek 1722 e voe dindan dalch aotrouien Brederode. Stag e oa armerzh Zaandvoort ouzh ar pesketa betek an XIXvet kantved, pa voe diorroet an douristelezh. E 1828 e voe savet ar savadurioù kentañ da zegemer touristed, ha meur a zen brudet a zeuas da Zandvoort, evel Elisabeth Bavaria e 1884 hag e 1885. E-kreiz an XIXvet kantved e krogas ivez an dud da chounit avaloù-douar en tevinier.